শরাই
শরাই (ইংরেজি: xorai; অসমীয়া: শৰাই) অসমের লোক সংস্কৃতির অপরিহার্য অঙ্গ। দেবতাকে নৈবেদ্য দেওয়া ও মহৎ গ্রন্থ রাখার জন্য শরাই ব্যবহার করা হয়। অসমে শরাই সম্মানের প্রতীক। সাধারণতঃ শরাই নির্মাণে পিতল বা কাঁসা ধাতুর ব্যবহার করা হয় কিন্তু কখনো রুপা বা তামা দ্বারা নির্মিত শরাই দেখা যায়। মধ্যযুগে সিংহাসনের সম্মুখে নৈবেদ্য দেওয়ার জন্য শরাই ব্যবহার করা হত কিন্তু বর্তমান দিনে বিবাহ, উৎসব ও নামঘরে শরাই ব্যবহার করা হয়।